**«Салықтарды, алымдарды және (немесе) өсімпұлдарды төлеу бойынша кейінге қалдыруды (бөліп төлеуді) ұсынуға байланысты кейбір мәселелер туралы» Қазақстан Республикасы Қаржы министрінің бұйрық жобасын қабылдаудың ықтимал қоғамдық-саяси, құқықтық, ақпараттық және өзге де салдарын**

**БАҒАЛАУ**

**1. Қоғамдық-саяси салдарын бағалау:**

Жоба азаматтардың конституциялық құқықтары мен бостандықтарын бұзбайды және салықтық әкімшілендірудің ашықтығын арттыруға бағытталған. Ол тек қана заңды тұлғаға, заңды тұлғаның құрылымдық бөлімшесіне, Қазақстан Республикасында қызметін тұрақты мекеме арқылы жүзеге асыратын бейрезидентке, дара кəсіпкерге, жеке практикамен айналысатын тұлғаға қатысты.

Жобаны қабылдау қоғамда әлеуметтік шиеленіс немесе наразылық тудырмайды. Мұны бизнес қауымдастығы, оның ішінде шағын және орта бизнес өкілдері әлеуметтік аударымдарды төлеу жөніндегі міндеттемені орындау кезіндегі уақыт пен шығындардың қысқаруына байланысты оң қабылдауы мүмкін.

Жоба бизнесті жүргізуге, әсіресе адал салықтөлеушілерге тең жағдай жасайды.

**2. Құқықтық салдарын бағалау:**

Жоба Қазақстан Республикасының Салық кодексінің 49-бабы 4-тармағын, 113-бабы 2-тармағын, 133 бабы 1-тармағын және «Мемлекеттік көрсетілетін қызметтер туралы» Қазақстан Республикасы Заңының 10-бабы 1) тармақшасын іске асыру мақсатында әзірленген. Тиісінше, ол Қазақстан Республикасының Конституциясына және Қазақстан Республикасының қолданыстағы өзге де нормативтік құқықтық актілерге қайшы келмейді.

Атап айтқанда, салықтарды, алымдарды және (немесе) өсімпұлдарды төлеу бойынша кейінге қалдыруды (бөліп төлеуді) ұсыну тәртібі мен шарттары айқындалады.

**3. Ақпараттық салдарын бағалау:**

Жобаның ақпараттық салдары орташа деңгейде бағаланады, себебі бұл жоба бір жылдан аспайтын мерзімге 1500 АЕК-ке дейінгі салық берешегі бар салық төлеушілер үшін кепілмен қамтамасыз етілмеген кейінге қалдыру/бөліп төлеуді енгізу ұсынылады және уақытша қаржылық қиындықтарға тап болғандарға, бұл борышкерді кепілдікті бағалаудан және оны міндетті сақтандырудан босатады, сондай-ақ бөліп төлеуді ұсыну мерзімін қысқартады.

**4. Өзге де салдарын бағалау:**

Жоба уақытша қаржылық қиындықтарға тап болған салық төлеушілерді кепілдікпен қамтамасыз етілмеген бөліп төлеу жоспарын алуға ынталандыруға бағытталған.

Маңызды жайт, қазір 1500 АЕК-ке дейінгі салық берешегі болған жағдайда кепілсіз және банктік кепілдіксіз кейінге қалдыру (бөліп төлеу) беріледі.

Қысқа мерзімді перспективада техникалық ақаулар немесе жеке пайдаланушылардың мемлекеттік кірістер органдары жүйесіне қанағаттанбауы мүмкін, бұл әзірлеушілердің техникалық қолдау қызметінен қолдауды күшейтуді талап етеді.

Ұзақ мерзімді перспективада салықтарды және (немесе) алымдарды төлеу бойынша кейінге қалдыруды (бөліп төлеуді) ұсынудың тиімділігі мен сапасы артады деп күтілуде.

**Қазақстан Республикасының**

**Қаржы министрі М. Такиев**