**Салықтарды, алымдарды және (немесе) өсімпұлдарды төлеу бойынша кейінге қалдыруды (бөліп төлеуді) ұсынуға байланысты кейбір мәселелер туралы**

Қазақстан Республикасы Салық кодексінің 49-бабы 4-тармағына, 113-бабы 2-тармағына, 133-бабы 1, 6 және 7-тармағына және «Мемлекеттік көрсетілетін қызметтер туралы» Қазақстан Республикасы Заңының [10-бабының](http://10.61.42.188/kaz/docs/Z1300000088#z12)   
1) тармақшасына сәйкес, **БҰЙЫРАМЫН:**

1. Бекітемін:

1) осы бұйрыққа 1-қосымшаға сәйкес салықтарды, алымдарды және (немесе) өсімпұлдарды төлеуді кейінге қалдыру (бөліп төлеу) туралы өтініштің нысаның;

2) осы бұйрыққа 2-қосымшаға сәйкес салықтарды, алымдарды және (немесе) өсімпұлдарды төлеу бойынша кейінге қалдыруды (бөліп төлеуді) беру немесе одан бас тарту туралы шешімнің нысаны;

3) осы бұйрыққа 3-қосымшаға сәйкес салықтарды, алымдарды және (немесе) өсімпұлдарды төлеуді қамтамасыз ету үшін мүлікті кепілге беру туралы үлгі шартты;

4) Салықтарды, алымдарды және (немесе) өсімпұлдарды төлеу бойынша кейінге қалдыруды (бөліп төлеуді) ұсыну қағидалары мен шарттары осы бұйрыққа 4-қосымшаға сәйкес бекітілсін.

2. Қазақстан Республикасы Қаржы министрлігінің Мемлекеттік кірістер комитеті Қазақстан Республикасының заңнамасында белгіленген тәртіппен:

1) осы бұйрықты ресми жарияланғаннан кейін Қазақстан Республикасының Әділет министрлігінде мемлекеттік тіркелуін;

2) осы бұйрықтың Қазақстан Республикасы Қаржы министрлігінің интернет-ресурсында орналастырылуын;

3) осы бұйрық Қазақстан Республикасының Әділет министрлігінде мемлекеттік тіркелгеннен кейін он жұмыс күні ішінде осы тармақтың 1) және 2) тармақшаларында көзделген іс-шаралардың орындалуы туралы мәліметтерді Қазақстан Республикасы Қаржы министрлігінің Заң қызметі департаментіне ұсынуды қамтамасыз етсін.

3. Осы бұйрық 2026 жылғы 1 қаңтардан бастап қолданысқа енгізіледі және ресми жариялауға тиіс.

**Лауазымы Аты-жөні**

«КЕЛІСІЛДІ»

      Қазақстан Республикасының

      цифрлық даму, инновациялар және

аэроғарыш өнеркәсібі министрлігі